User:BrinkleyHinrichs610

Ключов елемент в интериора на всеки дом е осветлението. Когато се прави проект за едно жилище, винаги трябва да се спазват основните правила за правилно осветяване на помещенията и съответно се проектира електрическата инсталация. Обикновено в една стандартна стая се залага по едно осветително тяло на тавана, с централно разположение. В зависимост от предназначението на помещението, това може да бъде полилеи, плафониера, пендел или други специфични осветителни тела. Класическият избор е полилеят. Този тип осветителни тела дават следните предимства: може да бъде с няколко лампи, които да се включват по отделно, може да бъде регулирана светлината посредством димер или потенциометър, дават равномерна светлина за цялата стая, предлагат се в най-различни стилове, варианти, цветове и различни абажури. Полилеите са се наложили във времето като най-добрите осветителни тела за основно осветление. Когато в помещенията не достига светлина за определени зони, то там може да се поставят допълнително стенни лампи или тъй наречените аплици. Това са лампи, които се поставят на стената и осигуряват локално осветление, което може да е необходимо за извършване на някакъв определен вид дейност или пък просто за акцент. С аплиците също може да се промени атмосферата в даденото помещение и да му се придаде настроение. Друго осветително тяло, което може да се използва е стоящата лампа или позната като лампион. Нейното най-голямо предимство е, че е преместваема и може по всяко време да я разположим там където ни е нужна повече светлина. Обикновено се поставя до кресло, диван или фотьойл, за да ни осигури допълнителна светлина за четене. Понякога се нуждаем от осветление върху работна маса или бюро – тогава можем да използваме работна лампа, настолна лампа или нощна лампа. Предлагат се в най-различни варианти и модели и могат да бъдат постявани дори и там където мястото не е много. Близостта на източника на светлина дава рязкост и контраст, така необходими за работа. Всички тези лампи могат да се комбинират, така че да се постигне пълноценно осветление в помещенията.